Diari Oficial de la Generalitat Valenciana


Sumari del DOGV 7258, del 22-04-2014 (2014/3519)

RESOLUCIÓ d'11 d'abril de 2014, de la consellera de Benestar Social, per la qual dóna publicitat als crèdits que han de finançar les ajudes convocades per mitjà de l'Orde 27/2013, de 26 de desembre, de la Conselleria de Benestar Social, per la qual convoca i regula ajudes en matèria de servicis socials per a l'exercici 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7258

Data del DOGV
:   22-04-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/3519


Data del document
:   11-04-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'abril de 2014, de la consellera de Benestar Social, per la qual dóna publicitat als crèdits que han de finançar les ajudes convocades per mitjà de l'Orde 27/2013, de 26 de desembre, de la Conselleria de Benestar Social, per la qual convoca i regula ajudes en matèria de servicis socials per a l'exercici 2014. [2014/3519]  
L'Orde de 26 de desembre de 2013 (DOCV 7186, 07.01.2014), de la Conselleria de Benestar Social, per la qual convoca i regula ajudes en matèria de servicis socials per a l'exercici 2014, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual regula la tramitació anticipada d'expedients de gasto. El finançament de les ajudes va quedar condicionat a l'aprovació dels crèdits.  
  
Aprovada i publicada la Llei 6/2013, de 26 de desembre, de Pressupostos de la Generalitat, per a l'exercici 2014 (DOCV 7182, 30.12.2013), en aplicació del que establix la disposició addicional primera de l'orde de la convocatòria, i de conformitat amb el que preceptua l'article 47.11 del Decret Legislatiu de 26 de juny de 1991, que aprova el Text Refós de la Llei de la Hisenda Pública de la Generalitat Valenciana, cal donar publicitat als crèdits i a les línies de subvenció destinats al finançament de les ajudes convocades i regulades per l'Orde de 26 de desembre de 2013, de la Conselleria de Benestar Social.  
  
Per tant, fent ús de les facultats que em conferixen l'article 47.11 del Text Refós de la Llei de la Hisenda Pública de la Generalitat Valenciana i el Decret 9/2014, de 10 de gener, del Consell, pel qual aprova el Reglament Orgànic i Funcional de la Conselleria de Benestar Social, resolc:  
  
  
Primer  
Donar publicitat als crèdits pressupostaris i a les línies de subvenció destinats a finançar les ajudes convocades i regulades per l'Orde de 26 de desembre de 2013 (DOCV 7186, 07.01.2014), de la Conselleria de Benestar Social, per la qual convoca i regula ajudes en matèria de servicis socials per a l'exercici 2014, que s'indiquen a continuació, amb càrrec als programes pressupostaris 313.50, Integració i Inclusió Social, i 313.60, Gestió de Centres i Programes de Persones Majors.  
  
  
Programa 313.50, Integració i Inclusió Social  
Denominació: Integració social del poble gitano.  
Línia de subvenció: T1331.  
Consignació pressupostària: 636.840,00 ?.  
Procedència i quantia dels fons: propis.  
Denominació: Programes d'acció comunitària.  
Línia de subvenció: T1827.  
Consignació pressupostària: 1.100.000,00 ?.  
Procedència i quantia dels fons: propis.  
  
Programa 313.60, Gestió de Centres i Programes de Persones Majors  
Denominació: programes de la tercera edat.  
Línia de subvenció: T2188.  
Consignació pressupostària: 1.323.212,00 ?.  
Procedència i quantia dels fons: propis.  
Denominació: PEI d'emergència i desenrotllament personal.  
Línia de subvenció: T2736.  
Consignació pressupostària: 220.444,76 ?.  
Procedència i quantia dels fons: propis.  
Denominació: Servicis socials especialitzats - tercera edat.  
Línia de subvenció: T1326.  
Consignació pressupostària: 40.675.055,41 ?.  
Procedència i quantia dels fons:  
- Propis condicionats: 3.000.000,00 ?.  
- Propis no condicionats: 9.569.724,41 ?.  
- Externa, del Ministeri de Sanitat i Política Social: 3.000.000,00 ?.  
Denominació: Actuacions Alzheimer.  
Línia de subvenció: T2737.  
Consignació pressupostària: 1.913.390,82 ?.  
Procedència i quantia dels fons: propis.  
  
Segon  
De conformitat amb la normativa, per a l'exercici 2014, el règim general de lliuraments per a les transferències corrents i de capital és el que establix l'article 47 bis del Text Refós de la Llei de la Hisenda Pública de la Generalitat Valenciana, excepte els casos previstos en l'article 34 de la Llei 6/2013, de 26 de desembre, de Pressupostos de la Generalitat, per a l'exercici 2014 (DOCV 7182, 30.12.2013), pel qual queden exceptuades del règim general de lliuraments que establix les transferències corrents següents:  
  
a) Ajudes i subvencions de naturalesa corrent, destinades a pal·liar situacions de primera necessitat, d'emergència o de subsistència, ben justificades, de persones individuals o unitats familiars, de les quals pot lliurar-se immediatament, una vegada concedides, fins al 100 % de l'import.  
b) Ajudes destinades a servicis socials especialitzats dels regulats en l'Orde de 26 de desembre de 2013:  
1. Quan es dirigisquen al manteniment dels centres o a contribuir a sufragar el cost de les places o dels concerts de places que se subscriguen, sempre que es tracte d'entitats públiques, cooperatives o entitats sense finalitat lucrativa, pot lliurar-se, una vegada concedides, fins al 60 % de l'import, el 40 % restant es lliura després de l'aportació i comprovació de la documentació justificativa de l'aplicació efectiva i correcta, almenys, del 75 % de l'import anticipat inicialment.  
  
2. Quan es dirigisquen al finançament de programes d'actuació i activitats de servicis socials especialitzats, pot lliurar-se, una vegada concedides, fins al 60 % de l'import, el 40 % restant es lliura després de l'aportació i comprovació de la documentació justificativa de l'aplicació efectiva i correcta de l'import anticipat inicialment.  
  
Els percentatges, dins dels límits a què es referixen els apartats 1 i 2 precedents, poden ser fraccionats, en cas de ser necessari, en un nombre més gran de pagaments anticipats, fins al límit assenyalat de percentatge màxim, i es mantenen la resta de condicions per al seguiment i control dels objectius de la subvenció.  
  
Tercer  
Els crèdits publicats són màxims, no es poden concedir subvencions una vegada esgotats, circumstància esta que s'ha de publicar en el Diari Oficial de la Comunitat Valenciana.  
D'altra banda, si, com a conseqüència de transferències pressupostàries, són modificats estos crèdits, la modificació ha de ser publicada mitjançant una resolució en el Diari Oficial de la Comunitat Valenciana.  
  
València, 11 d'abril de 2014.- La consellera de Benestar Social: Asunción Sánchez Zaplana.